แมวจรกัดที่ขา เลือดออก ค่ะ เคยไปฉีดยาแล้ว ยังไม่ถึง 1เดือน เเล้วถูกกัดอีก ต้องไปฉีดยาอีกไหมคะ
สวัสดีค่ะ โรคพิษสุนัขบ้าเกิดเมื่อถูกสัตว์เลี้ยงลูกด้วยนมเช่น สุนัข แมว หนูกัด หรือไปสัมผัสสารคัดหลั่งของมันเข้าไปตรงแผลหรือเยื่อบุเช่น ในปาก โดยตรง โรคพิษสุนัขบ้าป้องกันได้ด้วยการฉีดวัคซีน 5 เข็ม และมีการกระตุ้นวัคซีนเมื่อถูกกัดซ้ำหากเคยฉีดวัคซีนป้องกันไป เข็มล่าสุดไม่เกิน 1 เดือน ส่วนใหญ๋ภูมิคุ้มกันจะยังอยู่ในระดับที่สูงมาก น่าจะยังไม่จำเป็นต้องฉีดกระตุ้นแต่อย่างไรก็ตาม ถ้าไม่สบายใจ และแผลเปิดค่อนข้างใหญ่ อาจนำสมุดวัคซีนเพื่อไปปรึกษากับแพทย์ที่รพ.ใกล้บ้านดูอีกครั้ง ถ้าแผลเสี่ยงเยอะ การฉีดวัคซีนกระตุ้นไปอีก 1 เข็มก็สามารถทำได้